Francesco Montenegro

**Francesco Montenegro** (født 1946) er en italiensk katolsk geistlig, kardinal, og emeritert erkebiskop av Agrigento.

## Liv og virke

### Prest
Francesco Montenegro studerte ved *San Pio X*-seminaret i Messina og ble ordinert til prest den 8. august 1969 av den lokale erkebiskop Francesco Fasola. Fra 1971 til 1978 var han sekretær for Ignazio Cannavò, som ble den nye erkebiskopen av Messina i 1977. Etter at han deretter virket som sogneprest i byen Messina frem til 1988, ble Montenegro direktør for bispedømmets Caritas. Fra 1997 til 2000 var han generalvikar for erkebispedømmet Messina-Lipari-Santa Lucia del Mela.

### Hjelpebiskop i Messina-Lipari-Santa Lucia del Mela
Den 18. mars 2000 utnevnte pave Johannes Paul II ham til titulærbiskop av *Aurusuliana* og hjelpebiskop i erkebispedømmet Messina-Lipari-Santa Lucia del Mela. Bispevielsen fant sted den 29. april samme år i katedralen i Messina av erkebiskop Giovanni Marra. Medkonsekratorer var hans forgjenger Ignazio Cannavò og biskopen av Cefalù, Francesco Sgalambro.
### Erkebiskop av Agrigento
Den 23. februar 2008 utnevnte pave Benedikt XVI ham til erkebiskop av Agrigento.  Innsettelsen i embedet fant sted 17. mai samme år.

I den sicilianske bispekonferanse var Francesco Montenegro delegat for velferd og helse.

### Kardinal
I det høytidelige konsistoriet den 14. februar 2015 kreerte pave Frans ham til kardinal og utnevnte ham til kardinalprest med titulærekirken *[[Santi Andrea e Gregorio al Monte Celio]]*.

Den 20. mai 2015 ble Francesco Montenegro valgt av generalforsamlingen til den italienske bispekonferanse til å lede Kommisjonen for velferd og helse. Dette innebar også formannskapet i Caritas i Italia, som han innehadde til begynnelsen av 2020. Kardinal Montenegro ledet Caritas i Italia fra 2003 til 2008. Han ledet også det biskoppelige spesialistkontoret for migrasjonsspørsmål «Fondazione Migrantes». 

Hans bispedømmeområde omfattet øya Lampedusa, som i årevis var *hotspot* for flukt og migrasjon over Middelhavet til Europa.

Pave Frans godtok hans avskjedssøknad 22. mai 2021, samme dag som han nådde den aldersgrensen som kirkeloven anbefaler..

Siden 19. juni 2023 var Montenegro apostolisk administrator av det vakante eparkiet Piana degli Albanesi.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Erkebiskop Gilla Vincenzo Gremigni, M.S.C. (1891-1963) *1945
* Kardinal Ugo Poletti (1914–1997) *1958
* Erkebiskop Giovanni Marra (1931-2018) *1986
* Kardinal *Francesco Montenegro* (1946- ) *2000

## Referanser